**คำนำ**

ด้วยกรมส่งเสริมการปกครองท้องถิ่น ได้ซักซ้อมแนวทางการทบทวนแผนพัฒนาท้องถิ่น (พ.ศ.๒๕๖๑-๒๕๖๕)ขององค์กรปกครองส่วนท้องถิ่น ซึ่งเป็นแผนพัฒนาท้องถิ่นที่มีระยะเวลาสี่ปี (พ.ศ.๒๕๖๑-๒๕๖๔ เพื่อให้เป็นแผนพัฒนาท้องถิ่นปัจจุบัน มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ฉบับที่ ๑๒ แผนยุทธศาสตร์ชาติ ๒๐ ปี ตามหนังสือกระทรวงมหาดไทย ด่วนที่สุด ที่ มท ๑๘๑๐.๓/ว๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ.๒๕๖๑-๒๕๖๕) ขององค์กรปกครองส่วนท้องถิ่น นั้น

เพื่อให้การดำเนินการเป็นไปตามกฎหมายดังกล่าว องค์การบริหารส่วนตำบลห้วยยายจิ๋ว จึงได้จัดทำแผนพัฒนาท้องถิ่นห้าปี (พ.ศ.๒๕๖๑-๒๕๖๕) ขึ้น เพื่อใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติมและการใช้จ่ายงบประมาณจากเงินสะสม ให้พร้อมที่จะนำไปสู่การปฏิบัติและสามารถใช้ในการประสานแผนการพัฒนาท้องถิ่นได้อย่างมีประสิทธิภาพและประสิทธิผล ตามนโยบายของรัฐบาลและคณะผู้บริหารหวังที่จะทำให้เกิดการพัฒนาในท้องถิ่น

องค์การบริหารส่วนตำบลห้วยยายจิ๋ว จึงหวังเป็นอย่างยิ่งว่าแผนพัฒนาท้องถิ่นห้าปี (พ.ศ.๒๕๖๑-๒๕๖๕) ขององค์การบริหารส่วนตำบลห้วยยายจิ๋วฉบับนี้จะเป็นแนวทางในการพัฒนาองค์การบริหารส่วนตำบลห้วยยายจิ๋วที่มีประสิทธิภาพและตอบสนองความต้องการของประชาชนได้อย่างแท้จริงต่อไป

องค์การบริหารส่วนตำบลห้วยยายจิ๋ว